**“** **Sub.3.6 - ΑΝΑΒΑΘΜΙΣΗ ΤΩΝ ΥΠΟΔΟΜΩΝ ΛΕΙΤΟΥΡΓΙΑΣ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΚΑΣΤΡΩΝ ΑΙΤΩΛΟΑΚΑΡΝΑΝΙΑΣ ΚΑΙ ΤΗΣ ΛΕΥΚΑΔΟΣ (Μνημεία και χώροι που φιλοξενούν πολιτιστικές εκδηλώσεις)”**

Το έργο «Sub.3.6 - ΑΝΑΒΑΘΜΙΣΗ ΤΩΝ ΥΠΟΔΟΜΩΝ ΛΕΙΤΟΥΡΓΙΑΣ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΚΑΣΤΡΩΝ ΑΙΤΩΛΟΑΚΑΡΝΑΝΙΑΣ ΚΑΙ ΤΗΣ ΛΕΥΚΑΔΟΣ (Μνημεία και χώροι που φιλοξενούν πολιτιστικές εκδηλώσεις)» με κωδικό ΟΠΣ ΤΑ 5180905 έχει ενταχθεί στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU, με συνολική δημόσια δαπάνη ύψους 767.066€.

Tο εν λόγω έργο περιλαμβάνει παρεμβάσεις για την αναβάθμιση των υποδομών λειτουργίας των αρχαιολογικών χώρων και Κάστρων αρμοδιότητας της ΕΦΑ Αιτωλοακαρνανίας και Λευκάδος, με σκοπό την εξυπηρέτηση εκδηλώσεων πολιτιστικού περιεχομένου και την ένταξη τους στο δίκτυο των σύγχρονων πολιτιστικών δράσεων και θα συμβάλλει σημαντικά ώστε οι αρχαιολογικοί χώροι και τα μνημεία να συνδεθούν ενεργά και οργανικά με την τοπική πολιτιστική ζωή.

Οι εργασίες και οι προμήθειες που πρόκειται να υλοποιηθούν είναι οι ακόλουθες:

• Προμήθεια και υπηρεσία αναβάθμισης κτηριακών εγκαταστάσεων αρχαιολογικών χώρων και μνημείων στους οποίους πραγματοποιούνται εκδηλώσεις (αντικατάσταση πορτών και παραθύρων σε κτήρια ,ελαιοχρωματισμοί, επισκευές και αντικαταστάσεις στεγών, χώρων υγιεινής, ξυλουργικές εργασίες, μονώσεις, κτλ)

• Προμήθεια προθηκών διαφόρων τύπων , ταμπλώ και επιδαπέδιων stands για περιοδικές εκθέσεις για τη διοργάνωση περιοδικών εκθέσεων (αρχαιολογικών και μη) σε μουσεία, μνημεία και κάστρα.

• Προμήθεια, μεταφορά και εγκατάσταση φωτιστικών και ηλεκτρολογικού υλικού

• Προμήθεια και τοποθέτηση πινακίδων

• Προμήθεια φυλακίου

• Προμήθεια και υπηρεσία αναβάθμισης Η/Μ εγκαταστάσεων (κλιματιστικά , μεγαφωνικές εγκαταστάσεις κτλ)

• Προμήθεια ηλεκτρονικού εξοπλισμού (ηλεκτρονικός υπολογιστής, προτζέκτορας, κτλ )

• Προμήθεια επίπλων (καθίσματα, τραπέζι, αναλόγιο, κτλ )

• Προμήθεια λυόμενης σκηνικής εγκατάστασης

• Προμήθεια μεταλλικών στεγάστρων και κιγκλιδωμάτων

• Λογιστικές Υπηρεσίες

**Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**